MINISTERSTVO VNÚTRA SLOVENSKEJ REPUBLIKY

Centrum podpory Bratislava

Špitálska 14, 812 28 Bratislava

Č. p. : CPBA-OTO-2022/002352-006

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len ,,zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky - Centrum podpory Bratislava

Adresa: Špitálska 14, 812 28 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Nikola Gluštíková

Telefón: +421-09610/27011

E-mail: Nikola.Glustikova@minv.sk

URL zverejnenej zákazky: https://josephine.proebiz.com/sk/tender/25149/summary

###

### II. Opis

Názov zákazky:

Žiadosť o zabezpečenie zneškodnenia odpadu – Podunajské Biskupice, Vinohradnícka ul. smerom do Miloslavova – stavebné materiály obsahujúce azbest

Druh zákazky: Služby

Spoločný slovník obstarávania (CPV): 90500000-2 služby súvisiace s likvidáciou odpadu a odpadom

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Podľa rozhodnutia Okresného úradu Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, sa nezákonne umiestnený odpad nachádza na pozemku parc. č. 5750/2, k.ú. Podunajské Biskupice, Vinohradnícka ul. po ľavej strane smerom do Miloslavova, v cestnej zeleni, pri zvislej dopravnej značke.

Termín splnenia zákazky:

30.07.2022

Opis predmetu zákazky:

Zabezpečenie zhodnotenia resp. zneškodnenia nezákonne umiestneného odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov. Podľa vyhlášky č. 365/2015 Z. z., ktorou sa ustanovuje Katalóg odpadov sa jedná o odpad č. 17 06 05 − stavebné materiály obsahujúce azbest v množstve cca 0,5 m³, umiestneného na pozemku parc. č. 5750/2 v k.ú. Podunajské Biskupice, Vinohradnícka ul. Na základe zistených skutočností bolo vypracované odborné vyjadrenie, pričom náklady na zneškodnenie odpadu sú vo výške cca 600,- EUR (za odvoz a zneškodnenie odpadu, vrátane nákladov na naloženie odpadu).

### III. predpokladaná hodnota zákazky:

Po zohľadnení odborného vyjadrenia a predchádzajúceho prieskumu z vlastnej databázy, zo skutočných nákladov na rovnaký alebo porovnateľný predmet zákazky, ktorý bol obstarávaný v predchádzajúcom kalendárnom roku upravený o očakávané zmeny, bola stanovená predpokladaná hodnota zákazky. Predpokladaná hodnota zákazky je 553,50,-€ bez DPH na celý predmet zákazky vrátane dopravy, manipulácie s odpadom, stabilizácie odpadu, zneškodnenia na skládke nebezpečných odpadov a poplatku za uloženie na skládke nebezpečných odpadov podľa Nariadenia vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov, vybavením potrebných súhlasov na prácu s azbestom.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 22. 06. 2022

Čas: do 13 00 h

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>.

### V. Podmienky účasti

Verejný obstarávateľ požaduje predložiť:

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona. Doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky, uchádzač nepredkladá, nakoľko verejný obstarávateľ má prístup k informačným systémov verejnej správy.

### VI. Kritériá vyhodnotenia ponúk

Kritérium na vyhodnotenie ponúk je najnižšia cena s DPH za celý predmet zákazky. Ak uchádzač nie je platcom DPH, upozorní označením „ Nie som platcom DPH“. Na základe výsledku vyhodnotenia ponúk bude určený úspešný uchádzač. Všetkých uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

V Bratislave, dňa 08. 06. 2022

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 plk. Ing. Miloš Birtus, PhD.

                riaditeľ

    Centra podpory Bratislava